દેશભરમાં અનેકવિધ સામાજિક અને સેવા પ્રવૃિત્ત ચલાવતા સાધુ વાસવાણી મિશનના સ્થાપક દાદા ટી.એલ. વાસવાણીના શિષ્ય અને સાધુ વાસવાણી મિશનના હાલના વડા દાદા જે.પી. વાસવાણીનું આજે સવારે 9-01 મિનિટે પુના આશ્રમ ખાતે 99 વર્ષની વયે અવસાન થતાં દેશભરમાં પથરાયેલા તેમના વિશાળ અનુયાયી વર્ગમાં આંચકાની લાગણી અનુભવાઈ છે. સદ્ગત દાદા જે.પી. વાસવાણીએ 99 વર્ષ પૂરા કરતાં ચાલુ વર્ષમાં તેમના શતાબ્દી વર્ષ તરીકે દેશભરમાં જુદા જુદા કાર્યક્રમો દ્વારા ઉજવણી થઈ રહી છે ત્યારે જ તેમના શતાબ્દી ઉજવણીના મુખ્ય કાર્યક્રમના 20 દિવસ પહેલાં જ દાદા જે.પી. વાસવાણીનું નિધન થયું છે.દાદા જે.પી. વાસવાણી છેલ્લા કેટલાક સમયથી બિમાર હોવાના કારણે હોસ્પિટલમાં સારવાર ઉપર હતા અને છેલ્લે તેમની તબિયત લથડતા વેન્ટિલેટર હેઠળ રખાયા છે. દરમિયાન ગઈકાલે તબિયત અતિ નાજૂક હોવા સબબ વેન્ટિલેટર હટાવીને તેમને પુના આશ્રમ ખાતે લવાયા હતા જ્યાં આજે સવારે તેઆે દેહ છોડી સ્વર્ગે સિધાવ્યા હતા.